OpenLLM-France/wikimedia huggingface dataset:
# Barraca XV (Aiguamúrcia)

La Barraca XV és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

Es tracta d'un petit aixopluc amb aires de barraca, associat al marge, planta rectangular, coberta amb pedruscall, i un portal capçat amb llinda i un arc de descàrrega. La seva orientació és Sud.
El seu interior és amb planta de ferradura, les seves dimensions són: fondària 1'85m, amplada 1'62m.
Està cobert amb una falsa cúpula tapada amb una llosa, amb una alçada màxima de 1'80m, en el seu interior no hi ha elements funcionals.

## Referències

* 1 2 3 «Barraca XV». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Batalla de Barcelona (935)

El 8 de juliol quinze naus lleugeres i reforçades foren enviades a Torroella de Montgrí pujant pel Ter, atacant els voltants, mentre que la resta de l'estol les seguí l'endemà. En retornar a la desembocadura del riu, es van enfrontar amb els francs, comandats per Paulo,

## La batalla

Poc més tard, ja de retorn cap al sud, van combatre novament amb els francs comandats per Bellido un cop desembarcats a Barcelona, el 15 i el 16 de juliol.

## Conseqüències

En la seva navegació cap al sud eren seguits per l'exèrcit franc, al que novament van derrotar un cop a la costa el 23 d'agost, i finalment l'estol es dirigí a Turtusha.

## Referències

* ↑ (castellà) Dolors Bramón i Rosa Lluch Bramon, De nuevo sobre unos topónimos catalanes escritos por Ibn Hayydn Arxivat 2018-08-11 a Wayback Machine.
* 1 2 Vilalta Serra, Enric. A la marca extrema, en terra de solitud:. L'Abadia de Montserrat, 2010, p. 66. ISBN 8498833469.
# Pou de la Vila (Bellaguarda)

El Pou de la Vila és una obra del municipi de Bellaguarda (Garrigues) protegida com a bé cultural d'interès local.

## Descripció

Pou que resta amagat per una construcció de pedra que s'aixeca formant un quadrat tancat. A banda i banda d'aquesta base es col·loquen les pedres que constituiran l'arc superior, apuntat, fet de carreus regulars i emmarcat dins d'un espai arquitectònic amb remat superior pla, que el fa semblant a una portada.

## Història

L'any 1912 s'ampliaren les utilitzacions del pou amb la construcció d'unes mines i d'un molí de vent.

## Referències

* 1 2 «Pou de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2016].
# Pou de la Vila (la Granadella)

El Pou de la Vila és una obra del municipi de la Granadella (Garrigues) inclosa en l'Inventari del Patrimoni Arquitectònic de Catalunya.

## Descripció

Antic pou de la vila, exteriorment hi ha un arc apuntat. La base quadrada està feta de grans blocs de pedra irregulars a excepció dels angles i l'arc pròpiament dit que són carreus ben escairats. L'arcada apuntada està emmarcada dins d'una estructura rectangular amb acabament pla que li dona un aspecte com de portada. Tocant al pou hi ha unes piques de pedra per rentar la roba, avui en desús.

## Referències

* ↑ «Pou de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].
# Portada/article febrer 27
## Rosegador

Els rosegadors (Rodentia, 'rosegadors' en llatí) són un ordre de mamífers. Amb aproximadament 2.280 espècies, els rosegadors representen un 42% de totes les espècies de mamífers, cosa que els converteix en l'ordre més gran d'aquesta classe. Es troben gairebé arreu del món i han colonitzat una varietat d'hàbitats diferents. Molt pocs rosegadors s'han estès com a espècies hemeròfiles o animals de companyia, però són els que donen la imatge del grup en general. D'altra banda, nombroses espècies han estat molt poc investigades i tenen una difusió molt reduïda.
# Polissena Ruffo

Polissena Ruffo (1400 - Cariati, Regne de Nàpols 1420) fou una princesa calabresa.

## Orígens familiars

Va néixer vers el 1400 sent filla de Carlo Ruffo di Montalto i Ceccarella Sanseverino. Fou germana de Covella Ruffo, duquessa de Sessa.

## Títols

El 1414 fou nomenada, a la mort del seu pare, comtessa de Corigliano i Montalto. El 1417 fou nomenada "princesa de Rossano" per part de reina Joana II de Nàpols, esdevenint la primera a aconseguir aquest títol nobiliari.

## Núpcies i descendents

Joana II la prometé en matrimoni al cavaller i senescal de Nàpols Jacques de Mailly, però aquest morí poc temps després del matrimoni.
Es casà, en segones núpcies, el 23 d'octubre de 1418 amb Francesc Sforza, futur duc de Milà. D'aquesta unió tingueren una filla:
* Antonia Polissena Sforza (1419)
Polissena aportà al matrimoni dels Sforza el principat de Rossano, Calimera, Caccuri, Montaldo, Policastro i altres feus que van ser confiats a l'administració d'Angelo Simonetta. Morí el 17 de juliol de 1420 a la ciutat de Cariati, es creu que enverinada per alguns dels seus oncles.

## Referències

* ↑ (anglès) The Sforza
# Portada/article març 24

Perseguit pel franquisme, als anys setanta va haver d'exiliar-se un temps a París. Al setembre de 1979 va esdevenir el primer cantant no operístic que va actuar al Gran Teatre del Liceu per presentar Somniem. El 6 de juliol de 1985, Llach va congregar 103.000 persones al Camp Nou durant la celebració d'un concert, el més gran fet mai a Europa fins aleshores.

## Lluís Llach i Grande

Lluís Llach i Grande (Girona, 7 de maig del 1948) és un músic, cantautor, escriptor i polític català. Va ser l'últim component del grup dels Setze Jutges i se'l considera un dels capdavanters del fenomen de la Nova Cançó. Ha estat un referent, no solament musical sinó també intel·lectual, de tres generacions.
Perseguit pel franquisme, als anys setanta va haver d'exiliar-se un temps a París. Al setembre de 1979 va esdevenir el primer cantant no operístic que va actuar al Gran Teatre del Liceu per presentar Somniem. El 6 de juliol de 1985, Llach va congregar 103.000 persones al Camp Nou durant la celebració d'un concert, el més gran fet mai a Europa fins aleshores.
Entre el 1969 i el 2007, Llach va enregistrar 33 discs. La seva cançó més popular i més compromesa, L'estaca (1968), fou adaptada com a himne pel sindicat polonès Solidarność.
# Portada/article març 29
## Urà

Urà és el setè planeta des del Sol, el tercer més gran i el quart més massiu del sistema solar. S'anomena en honor de la divinitat grega del cel Urà (grec antic: Οὐρανός) el pare de Cronos (Saturn) i l'avi de Zeus (Júpiter). Encara que és visible a ull nu com els altres cinc planetes clàssics, mai no va ser reconegut com a planeta pels observadors antics a causa de la lentitud de la seva òrbita. Sir William Herschel va anunciar el seu descobriment el 13 de març de 1781, expandint els límits coneguts del sistema solar per primera vegada en la història moderna. També va ser el primer descobriment d'un planeta utilitzant un telescopi.
Urà és similar en composició a Neptú, i els dos tenen una composició diferent dels altres dos gegants gasosos (Júpiter i Saturn). Per això, els astrònoms de vegades els classifiquen en una categoria diferent, els gegants gelats. Com els altres planetes gegants, Urà té un sistema d'anells, una magnetosfera, i nombrosos satèl·lits.
# Politípic

Un tàxon politípic és una unitat taxonòmica amb més d'un subgrup en la categoria immediatament inferior.

## Bibliografia

* Mayr E, Ashlock PD. (1991): Principles of Systematic Zoology (2nd ed.). McGraw-Hill. ISBN 0-07-041144-1

## Vegeu també

* Monotípic
* Taxonomia linneana
* Raça per una definició més detallada del terme politípic dins d'una espècie, i la seva rellevància quant a l'espècie Homo sapiens.
# Bee (Nebraska)

Bee és una població dels Estats Units a l'estat de Nebraska. Segons el cens del 2000 tenia 223 habitants.

## Demografia

Segons el cens del 2000, Bee tenia 223 habitants, 84 habitatges, i 60 famílies. La densitat de població era de 344,4 habitants per km².
Dels 84 habitatges en un 33,3% hi vivien nens de menys de 18 anys, en un 60,7% hi vivien parelles casades, en un 6% dones solteres, i en un 27,4% no eren unitats familiars. En el 22,6% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,3% tenia menys de 18 anys, un 5,4% entre 18 i 24, un 33,2% entre 25 i 44, un 18,8% de 45 a 60 i un 14,3% 65 anys o més.
L'edat mediana era de 35 anys. Per cada 100 dones de 18 o més anys hi havia 119,2 homes.
La renda mediana per habitatge era de 42.917 $ i la renda mediana per família de 44.583 $. Els homes tenien una renda mediana de 26.500 $ mentre que les dones 18.750 $. La renda per capita de la població era de 18.388 $. Aproximadament el 7,3% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Bee». American Fact Finder. Oficina del Cens dels Estats Units, 12-01-2010.
Viccionari
# Bee Cave

Bee Cave és una població dels Estats Units a l'estat de Texas. Segons el cens del 2000 tenia 2.000 habitants.

## Demografia

Segons el cens del 2000, Bee Cave tenia 656 habitants, 207 habitatges, i 172 famílies. La densitat de població era de 97,4 habitants/km².
Dels 207 habitatges en un 50,2% hi vivien nens de menys de 18 anys, en un 79,7% hi vivien parelles casades, en un 2,4% dones solteres, i en un 16,9% no eren unitats familiars. En el 9,7% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,38.
Per edats la població es repartia de la següent manera: un 33,1% tenia menys de 18 anys, un 3,8% entre 18 i 24, un 34,8% entre 25 i 44, un 23,2% de 45 a 60 i un 5,2% 65 anys o més.
L'edat mediana era de 36 anys. Per cada 100 dones de 18 o més anys hi havia 104,2 homes.
La renda mediana per habitatge era de 120.871 $ i la renda mediana per família de 130.028 $. Els homes tenien una renda mediana de 100.000 $ mentre que les dones 48.125 $. La renda per capita de la població era de 45.405 $. Cap de les famílies i el 0,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bee Cave». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Bee Cave». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Polp sec

El polp sec o pop sec és una manera culinària de preparar els pops. A la cuina asiàtica, incloent-hi Rússia, es prepara simplement amb el pop cru assecat en tires fines. Al País Valencià, especialment a la comarca de la Marina Alta (Dénia, Xàbia, etc.) i les Terres de l'Ebre el polp sec és un ingredient de plats més elaborats, per exemple per a fer estofats i guisats de fesols o de patates.
Altres formes de cuinar el pop, sec o no, pròpies del País Valencià són el polp torrat, polp en sucà, polp en mullà, polp en suc, polp en oli, polp bullit, polp escabetxat, polp en vi, polp al forn, etc.
A Xàbia el polp sec és un pop deixat assecar a l'aire lliure. Una vegada sec es torra directament sobre la flama del foc i se serveix tallat a trossos amb oli d'oliva.

## Preparació

Es treuen les vísceres del pop, els ulls i la boca, després es deixa assecar al sol fins que la carn del pop estigui ben seca.
Tradicionalment els pops es tenien unes hores amb aigua i sal abans de l'assecatge i el suspenien d'un fil que li passaven pels ulls. Després els deixaven al sol originant singulars rastelleres. El polp sec calia castigar-lo amb nombrosos cops de maça per estovar-lo. Actualment, es posen al congelador uns dies i ja no cal colpejar-lo.
El polp torrat és, senzillament, polp sec torrat amb oli i molt de pa, per mullar.

## Referències

* ↑ El tinter dels nostres veïns La cuina marinera del polp
* ↑ Queralt Tomàs, M.Carme. «Polp sec». A: La cuina de les Terres de l'Ebre (tercera edició). Cossetània Edicions, 2000, p. 109. ISBN 978-84-9791-143-6 [Consulta: 3 juny 2020].
* ↑ «Marineres». Arxivat de l'original el 2011-04-11. [Consulta: 11 abril 2011].
# Posídip

Posídip és el nom dels següents personatges:
* Posídip d'Atenes, poeta atenenc de la nova comèdia
* Posídip (epigramàtic), poeta epigramàtic grec
# Pont a Villeneuve-la-Garenne

Pont a Villeneuve-la-Garenne és una pintura a l'oli realitzada per Alfred Sisley el 1872 i que actualment s'exposa al Metropolitan Museum of Art de Nova York. Els ponts moderns que s'acabaven de construir, emblemàtics de modernitat, es repeteixen com a motius de les pintures impressionistes dels anys 1870 i 1880. El pont penjat de ferro i pedra a Villeneuve-la-Garenne, construït el 1844 per connectar el poble amb el suburbi de París de Saint-Denis (Sena Saint-Denis), apareix en dues pintures de Sisley del 1872, l'altra versió es troba aquest i una versió al Fogg Art Museum, Cambridge, Massachusetts. L'aplicació de Sisley de colors separats amb notables pinzellades rectangulars en les reflexions sobre la superfície de l'aigua són típics de les primeres obres impressionistes.

## Referències

* ↑ «Alfred Sisley | The Bridge at Villeneuve-la-Garenne» (en anglès). [Consulta: 9 abril 2023].
# Powertrip

Powertrip és un àlbum d'estudi de la banda estatunidenca de rock dur Monster Magnet, llançat el 16 de juny de 1998. L'àlbum va ser un gran èxit per a la banda, publicats al mainstream, sobretot gràcies a l'èxit del senzill "Space Lord". Uns altres senzills de l'àlbum van ser "Powertrip", "Temple of Your Dreams" i "See You in Hell". L'àlbum va arribar al lloc número u de la llista Heatseekers, i al número 65 de la UK Charts i també al lloc número 97 del Billboard 200. L'àlbum va aconseguir la certificació de disc d'or per la RIAA el 25 de gener de 1999. Es van fer videoclips per a "Space Lord", "Powertrip" i "See You In Hell".

## Llista de cançons
### CD original

Totes les cançons compostes per Dave Wyndorf, excepte on s'indiqui lo contrari.
* "Crop Circle" – 5:32
* "Powertrip" – 3:31
* "Space Lord" – 5:55
* "Temple of Your Dreams" – 4:35
* "Bummer" – 7:35
* "Baby Götterdämerung" – 3:09
* "19 Witches" – 4:02
* "3rd Eye Landslide" – 5:10
* "See You in Hell" – 4:05
* "Tractor" – 3:26
* "Atomic Clock" – 5:06
* "Goliath and the Vampires" – 4:13
* "Your Lies Become You" – 4:18
* "Big God" – 5:58*
* "Kick out the Jams" (MC5 cover) – 2:35*
* "The Game" – 4:54*
* pista addicional edició japonesa.
També es va llançar una edició limitada amb un bonus CD anomenat "Viva Las Vegas (live in Las Vegas)". La versió japonesa conté aquest CD i tres pistes addicionals.

### Viva Las Vegas (Live in Las Vegas)

* "Temple of Your Dreams" – 5:34
* "Dinosaur Vacuum" – 5:19
* "Baby Götterdämerung" – 4:00
* "Cage Around the Sun" – 8:18
* "Bummer" – 7:35
* "Space Lord" – 9:32

## Posició a les llistes

| Any | Senzill | Modern Rock Tracks | Mainstream Rock Tracks |
| 1997 | "Temple of Your Dreams" | - | #25 |
| 1998 | "Space Lord" | #29 | #3 |
| 1998 | "Powertrip" | - | #20 |
| Year | Album | Billboard 200 |
| 1998 | Powertrip | #97 |

## Enllaços externs

* Powertrip a AllMusic
# Powers Lake (Dakota del Nord)

Powers Lake és una població dels Estats Units a l'estat de Dakota del Nord. Segons el cens del 2000 tenia 309 habitants.

## Demografia

Segons el cens del 2000, Powers Lake tenia 309 habitants, 148 habitatges, i 84 famílies. La densitat de població era de 120,5 hab./km².
Dels 148 habitatges en un 20,9% hi vivien nens de menys de 18 anys, en un 48% hi vivien parelles casades, en un 6,8% dones solteres, i en un 42,6% no eren unitats familiars. En el 41,9% dels habitatges hi vivien persones soles el 29,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,4% tenia menys de 18 anys, un 3,6% entre 18 i 24, un 23% entre 25 i 44, un 17,5% de 45 a 60 i un 34,6% 65 anys o més.
L'edat mediana era de 47 anys. Per cada 100 dones de 18 o més anys hi havia 91,3 homes.
La renda mediana per habitatge era de 27.143 $ i la renda mediana per família de 36.389 $. Els homes tenien una renda mediana de 30.000 $ mentre que les dones 21.875 $. La renda per capita de la població era de 14.894 $. Entorn del 3,2% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Powers Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Powers Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Pont de Cabrianes (Sallent)

* No s'ha de confondre amb El Pont de Cabrianes.
El Pont de Cabrianes és una obra del municipi de Sallent (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'un pont destruït l'any 1939. Actualment solament es conserven una arcada i un pilar. Malgrat ser construït en el segle xvi, fou reformat el segle passat al fer-hi passar la carretera de Manresa a Artés; d'aquesta manera prengué una forma totalment plana a diferència d'abans que era corbada. L'aparell és de carreus ben tallats de pedra i calç. Era de 9 arcs però actualment només resta un arc sencer amb 2 arcons i les restes d'hilars. Passa per sobre el riu Llobregat.

## Història

En aquest lloc ja existia un pont a finals del segle xi, del qual només en resten alguns vestigis. Aquest pont sembla que es refeu arran del privilegi de pontatge que el rei Ferran concedí a la ciutat de Manresa per la reparació de ponts (1509).

## Referències

* 1 2 3 4 5 «Pont de Cabrianes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
* ↑ «Pont de Cabrianes – Sallent / Bages». Catalunya Medieval. [Consulta: 2 desembre 2015].
# Bella Vista (Aiguafreda)

Bella Vista és un edifici del municipi d'Aiguafreda (Vallès Oriental) que forma part de l'Inventari del Patrimoni Arquitectònic de Catalunya. És una casa senyorial del primer quart de segle, està situada en una zona on hi es troben diverses cases d'estiueig de força importància.

## Descripció

És un edifici aïllat de tipologia ciutat-jardí, de planta baixa i un pis. Sobresurt un cos central amb teulada a doble vessant. En un dels laterals hi ha una torre que puja dos pisos més amunt que la resta de la casa, està cobert amb teulada a quatre vessants. En el pis superior de la torre mirador s'obren diverses finestres.

## Referències

* 1 2 «Bella Vista». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Principi d'individuació

El principi d'individuació (en llatí "principium individuationis") és el principi filosòfic que condiciona i fa possible la individualitat i el caràcter concret dels éssers i explica la multiplicitat i la diversitat dels individus.
El terme individuació fa referència a:
* la particularització del general i unitari en éssers individuals (per exemple, de la humanitat en diferents pobles i persones).
* l'esdevenir-un-mateix de l'ésser humà, pel qual pren consciència de la seva individualitat i de la diferència que el separa dels altres éssers humans.

## Bibliografia

* Kenneth F. Barber (Hg.): Individuation and identity in early modern philosophy. Descartes to Kant; Albany/New York State (State University of New York Press) 1994
* Paulo Faitanin: Principium individuationis. Estudio metafísico de la doctrina de la individuación en Tomás de Aquino; Pamplona. (Universidad de Navarra-Tesis Doctoral) 2001, 875 pp.
# Primelin

Primelin (en bretó Prevel) és un municipi francès, situat a la regió de Bretanya, al departament de Finisterre. L'any 2006 tenia 744 habitants. Limita amb els municipis de Plogoff, a l'oest, Cléden-Cap-Sizun i Goulien al nord, i Esquibien, a l'est.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.264 | 1.177 | 1.085 | 1.023 | 931 | 787 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Alain Donnart | |
# Bigelow (Missouri)

Bigelow és una població dels Estats Units a l'estat de Missouri. Segons el cens del 2000 tenia 38 habitants.

## Demografia

Segons el cens del 2000, Bigelow tenia 38 habitants, 16 habitatges, i 12 famílies. La densitat de població era de 163 habitants per km².
Dels 16 habitatges en un 18,8% hi vivien nens de menys de 18 anys, en un 50% hi vivien parelles casades, en un 25% dones solteres, i en un 25% no eren unitats familiars. En el 25% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,83.
Per edats la població es repartia de la següent manera: un 28,9% tenia menys de 18 anys, un 2,6% entre 18 i 24, un 10,5% entre 25 i 44, un 18,4% de 45 a 60 i un 39,5% 65 anys o més.
L'edat mediana era de 60 anys. Per cada 100 dones de 18 o més anys hi havia 80 homes.
La renda mediana per habitatge era de 23.750 $ i la renda mediana per família de 26.250 $. Els homes tenien una renda mediana de 26.250 $ mentre que les dones 10.000 $. La renda per capita de la població era de 13.067 $. Entorn del 12,5% de les famílies i el 31% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bigelow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bigelow». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].